Oppdraget å bygge kirken ble gitt i 1912 av pave Pius X til 1600-årsminnet av Ediktet i Milano. Pius X betalte selv for byggekostnadene. Kirken ble bygd ferdig i 1913 etter tegninger fra arkitekten Aristide Leonori, og tiltrodd stigmatinerne den 12. juli 1914. Kirkevigslingen fant sted 21. mai 1918 ved Giuseppe Pallica. I 1964 ble den erklært til Basilica minor av pave Paul VI og den 5. februar 1965 elevert til tittelkirke.